
Alapanyag tisztítás hatása szén nanocsövet tartalmazó PET kompozitok tulajdonságaira

Kulcsszavak: kapcsoló ágens, húzószilárdság, hulladék palack ,újrahasznosítás, extruder
A dolgozatom a hulladék poli(etilén-tereftalát) (PET) palack mechanikai újrahasznosításáról szól, mert a műanyag hulladékok újrahasznosítása döntő fontosságú napjainkban. A PET alapanyag mosásának hatását vizsgáltam a szén nanocsővel (CNT) erősített másodlagos nyersanyagot tartalmazó kompozitok tulajdonságaira. Az első lépésben a mosás során alkalmazható előnyös vegyületeket és azok koncentrációját határoztam meg. A megfelelő mosási módszer kiválasztása után az extrudált PET szálak tulajdonságait vizsgáltam, a szén nanocsövek hatását és kapcsoló ágensek hatását vizsgáltam a kompozitok mechanikai és reológiai tulajdonságaira.
Az alapanyag mosás a műanyag hulladékot nem befolyásolta a húzószilárdságot tiszta szén nanocsöveket tartalmazó minták esetén, de a kapcsoló adalék a kompozitok mechanikai tulajdonságait jelentősen változtatta. Magasabb kapcsoló ágens koncentráció alkalmazásakor (20 m/m%), például a húzószilárdság több mint 60%-kal javult, míg modulusz legalább 20%-kal nőtt.



